CELEX: 32007R0503
Language: sk
Date: 2007-05-08 00:00:00
Title: Nariadenie Komisie (ES) č. 503/2007 z  8. mája 2007 , ktorým sa zapisujú určité názvy do Registra chránených označení pôvodu a chránených zemepisných označení [Pohořelický kapr (CHOP) – Žatecký chmel (CHOP) – Pomme du Limousin (CHOP) – Tome des Bauges (CHOP)]

9.5.2007   
            
            
               SK
            
            
               Úradný vestník Európskej únie
            
            
               L 119/5
            
         
      NARIADENIE KOMISIE (ES) č. 503/2007
   z 8. mája 2007,
   ktorým sa zapisujú určité názvy do Registra chránených označení pôvodu a chránených zemepisných označení [Pohořelický kapr (CHOP) – Žatecký chmel (CHOP) – Pomme du Limousin (CHOP) – Tome des Bauges (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na prvý pododsek článku 7 ods. 4 tohto nariadenia,
   keďže:
   
               (1)
            
            
               V súlade s prvým pododsekom článku 6 ods. 2 a podľa článku 17 ods. 2 nariadenia (ES) č. 510/2006 bola žiadosť Českej republiky o zápis dvoch názvov „Pohořelický kapr“ a „Žatecký chmel“ a žiadosť Francúzska o zápis dvoch názvov „Pomme du Limousin“ a „Tome des Bauges“ uverejnené v Úradnom vestníku Európskej únie
                   (2).
            
         
               (2)
            
            
               Komisii nebola oznámená žiadna námietka voči zápisu podľa článku 7 nariadenia (ES) č. 510/2006, tieto názvy by preto mali byť zapísané do Registra chránených označení pôvodu a chránených zemepisných označení,
            
         PRIJALA TOTO NARIADENIE:
   Článok 1
   Názvy v prílohe k tomuto nariadeniu sa týmto zapisujú.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. mája 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12. Nariadenie zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. EÚ C 202, 25.8.2006, s. 2 (Pohořelický kapr); Ú. v. EÚ C 204, 26.8.2006, s. 30 (Žatecký chmel); Ú. v. EÚ C 204, 26.8.2006, s. 26 (Pomme du Limousin); Ú. v. EÚ C 211, 2.9.2006, s. 8 (Tome des Bauges).
   
      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve
      Trieda 1.3. –   Syry
      FRANCÚZSKO
      Tome des Bauges (CHOP)
      Trieda 1.6. –   Ovocie, zelenina a obilniny, čerstvé alebo spracované
      FRANCÚZSKO
      Pomme du Limousin (CHOP)
      Trieda 1.7. –   Čerstvé ryby a výrobky z rýb
      ČESKÁ REPUBLIKA
      Pohořelický kapr (CHOP)
      Trieda 1.8. –   Iné výrobky v prílohe I k zmluve (koreniny atď.)
      ČESKÁ REPUBLIKA
      Žatecký chmel (CHOP)